Diari Oficial de la Generalitat Valenciana


Sumari del DOGV 8030, del 02-05-2017 (2017/2977)

Informació pública de l'expedient de modificació substancial de l'autorització ambiental integrada amb avaluació d'impacte ambiental d'una instal·lació d'emmagatzematge i tractament de residus perillosos i no perillosos de Magma Tratamientos, SLU, ubicada al terme municipal de Massalfassar.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8030

Data del DOGV
:   02-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2977


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de modificació substancial de l'autorització ambiental integrada amb avaluació d'impacte ambiental d'una instal·lació d'emmagatzematge i tractament de residus perillosos i no perillosos de Magma Tratamientos, SLU, ubicada al terme municipal de Massalfassar. [2017/2977]  
De conformitat amb el que estableixen l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 014/17 IPPC, relatiu a Magma Tratamientos, SLU, amb CIF D96071583 i domicili a l'efecte de notificacions al polígon industrial del Mediterrani, carrer d'Ildefonso Carrascosa, 20, Massalfassar (València), que té com a objecte la modificació substancial de l'autorització ambiental integrada d'una instal·lació d'emmagatzematge i tractament de residus perillosos i no perillosos.  
  
Peticionari: Magma Tratamientos, SLU.  
Emplaçament: polígon industrial del Mediterrani, carrer d'Ildefonso Carrascosa, 20, Massalfassar (València)  
Projecte: sol·licitud de modificació substancial d'autorització ambiental integrada d'una instal·lació d'emmagatzematge i tractament de residus perillosos i no perillosos, al terme municipal de Massalfassar (València), promoguda per Magma Tratamientos, SLU.  
  
La qual cosa que es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que consideren convenients.  
Durant aquest termini, les persones interessades podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de Castán Tobeñas, 77, de València i a l'Ajuntament de Massalfassar (València), on estaran exposats en hores d'atenció al públic.  
Una vegada acabat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en el web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 14 de març de 2017.- El director general del Canvi Climàtic i Qualitat Ambiental: Joan Piquer Huerga.